Jaetehnoloogia lahenduste tunnustatud turuliider Aptos omandas ettevõtte LS Retail, mis on maailma juhtiv jaekaubanduse, majutus- ja toitlustusasutuste, apteekide ja tanklate kõik-ühes tarkvaralahenduste arendaja ja pakkuja.
„Tihe ja viljakas koostöö ettevõtete LS Retail ja StrongPoint vahel algas juba üle 20 aasta tagasi. Oleme veendunud, et ettevõtetevahelised kokkulepped tugevdavad digitaliseerimist ja kliendikogukonnale pakutavat tooteportfelli veelgi,“ lausus ettevõtte StrongPoint Baltikumi asepresident ja tegevjuht Rimantas Mažulis.
StrongPoint pakub ettevõtte LS Retail lahendustest kõikehõlmavat kaubandusplatvormi LS Central, millega saab jaemüüja tegevusi algusest lõpuni tõhusalt juhtida. Hõlmatud on jaekaubanduse äriprotsessid alates kaubavalikust ja tootehaldusest kuni müügi- ja kassasüsteemideni.
Ettevõtete Aptos ja LS Retail ühendamisega tekib jaevaldkonna tehnoloogia turule ainulaadse pädevusega pakkuja, kes suudab täita jaemüüja vajadused tipptasemel uuenduslike kõik-ühes kaubanduslahenduste järele, olenemata valdkonnast või asukohast.
See strateegiline omanikuvahetus sillutab teed mahukamatele tooteinvesteeringutele. Kahe ettevõtte liit loob enneolematu kliendikogukonna, kelle kogemus jaekaubanduses on valdkondade lõikes äärmiselt ulatuslik ja põhjalik, ning tekkivat sünergiat saab kasutada sammu pidamiseks jaekaubanduse muutuste ja sektori ees seisvate väljakutsetega.
Ettevõtte LS Retail oma klassi parimad lahendused – sh kassasüsteemide, varude planeerimise ja majandustarkvara – on loodud just jaekaubanduse, toitlustus- ja majutusasutuste soove silmas pidades ning need sisaldavad jaemüüja vajadustele vastavat kasutusvalmis analüütikat ja funktsionaalsust. Ettevõtte LS Retail lahendused põhinevad Microsofti tarkvaral ja on saadaval Microsofti pilveteenusena (SaaS).